SK Úradný vestník Európskej únie C 2/5

Súhrnné informácie o štátnej pomoci poskytnutej v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2006/C 2/03)

Číslo pomoci: XA 37/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Pomoc na investície do spracovania a odbytu poľnohospodárskych výrobkov

Právny základ: Legge Regionale 12 Dicembre 2003, n. 40 Titolo VI Capo III artt. 24, 25, 26, 27 e 28 «Nuove norme per gli interventi in agricoltura» e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13.4.2004

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 2 000 000 EUR. Táto suma je len predbežným odhadom

Maximálna intenzita pomoci: 40 % oprávnených nákladov

Dátum implementácie:

Trvanie programu alebo individuálnej pomoci: do 30. júna 2007

Účel pomoci:

1) Vytváranie nových pracovných miest

2) Rozvoj sektora

3) Ochrana životného prostredia

Článok 7 nariadenia (ES) č. 1/2004 z 23. decembra 2003.

Oprávnené náklady kryté programom pomoci: ochrana životného prostredia a odstránenie zdrojov znečisťovania spojených s vedľajšími produktmi výroby; reštrukturalizácia, modernizácia a racionalizácia zariadení na uskladnenie, manipuláciu, výrobu, spracovanie a odbyt poľnohospodárskych výrobkov; nákup zariadení, strojov a vybavenia na zabezpečenie inovácie postupov a výrobkov; nákup zariadení a počítačového programového vybavenia na riadenie výrobného procesu; zlepšenie pracovných podmienok a dodržiavanie bezpečnostných noriem; nadobúdanie vlastníctva, zariadení a predmetného príslušenstva okrem kúpy pozemkov; zlepšenie zdravotných a bezpečnostných podmienok v priestoroch; prispôsobenie zariadení kontrolným systémom a riadeniu kvality a možnosť sledovania pôvodu výrobkov

Príslušný(-é) hospodársky(-e) sektor(-y): Program sa týka výroby, spracovávania a/alebo odbytu poľnohospodárskych výrobkov, ktoré sú uvedené v prílohe 1 k zmluve a týkajú sa všetkých príslušných výrobných sektorov

Názov a adresa orgánu poskytujúceho pomoc:

Regione Veneto Giunta Regionale Direzione politiche agroalimentari e per le imprese Via Torino 110, I-30174 Mestre (VE)

Internetová stránka: http://www.consiglioveneto.it/leggi/2003/03lr0040.html

Číslo pomoci : XA 40/05

Členský štát : Španielsko

Región : Castilla y León

Názov programu pomoci : Pomoc určená na podporu umelo zavlažovaných plodín v autonómnej oblasti Kastília a León

Právny základ : Orden AYG …/2005, de … junio, de la Consejería de Agricultura y Ganadería, por la que se establece un plan de dinamización de los cultivos de regadío en la Comunidad Autónoma de Castilla y León.

Tento program pomoci využíva výnimku ustanovenú nariadením Komisie (ES) č. 1/2004 z 23. decembra 2003 a je v súlade s ustanoveniami článkov 7, 13 a 14 uvedeného nariadenia, ktoré sa týkajú investícií do spracovania a uvádzania na trh, pomoci na podporu výroby produktov vysokej kvality a ich uvádzania na trh a technickej pomoci v poľnohospodárskom sektore

Ročné výdavky plánované v rámci programu pomoci : Na rok 2005 je plánovaná pomoc vo výške 3 500 000 EUR

Maximálna intenzita pomoci :

— Článok 7 nariadenia 1/2004. Maximálna intenzita pomoci predstavuje 50 % oprávnených investícií.

— Článok 13 nariadenia 1/2004. Maximálna celková čiastka predstavuje 100 000 EUR na príjemcu na trojročné obdobie.

— Článok 14 nariadenia 1/2004. Pomoc počas trojročného obdobia nepresiahne 100 000 EUR na príjemcu alebo 50 % oprávnených nákladov podľa toho, ktorá čiastka je vyššia

Dátum implementácie : Nadobudnutie účinnosti programu pomoci sa plánuje na jún 2005

Trvanie programu alebo individuálnej pomoci : Program pomoci bude účinný do 31. decembra 2006

Účel pomoci :

Hlavný cieľ:

Podpora rozvoja umelo zavlažovaných plodín v autonómnej oblasti Kastília a León.

Druhoradé ciele:

— stimulácia investovania do spracovania a uvádzania na trh umelo zavlažovaných plodín v oblastiach regiónu obzvlášť vhodných na výsadbu,

— podpora produkcie poľnohospodárskych produktov vysokej kvality a ich uvádzania na trh,

— poskytnutie technickej pomoci sektoru umelo zavlažovaných plodín prostredníctvom uskutočňovania auditov, analýzy riadenia, životaschopnosti, investícií alebo prieskumov trhu. — Uplatnené články: — Program pomoci je v súlade s týmito článkami nariadenia č. 1/2004: — článkom 7 o investíciách do spracovania a uvádzania na trh, — článkom 13 o pomoci na podporu produkcie produktov vysokej kvality a ich uvádzania na trh, — článkom 14 o technickej pomoci v poľnohospodárskom sektore. — Zohľadňovali sa aj články 17 až 20 kapitoly 3 uvedeného nariadenia o spoločných a záverečných ustanoveniach. — Regulované oprávnené náklady: — Článok 7 nariadenia 1/2004. Investície do spracovania a uvádzania na trh umelo zavlažovaných plodín. — Náklady na výstavbu a nadobudnutie nehnuteľného majetku, okrem nadobudnutia pozemkov. — Náklady na nadobudnutie nových strojov a zariadení, vrátane počítačového softvéru až do výšky trhovej hodnoty výrobku. — Všeobecné náklady, ako sú napr. honoráre architektov, inžinierov, poradcov, odhadcov a audítorov, poplatky za štúdie o životaschopnosti alebo nadobudnutie patentov a licencií. — Článok 13 nariadenia 1/2004. Podpora produkcie poľnohospodárskych produktov vysokej kvality a ich uvádzania na trh. — Náklady, ktoré vznikli pri zavedení systémov na podporu a zvýšenie kvality produktov. Do týchto nákladov sa môžu začleniť náklady na štúdie pre prípravu žiadostí o uznanie známok kvality, náklady na zavedenie systému záruky kvality, na externé poradenské služby, vydávanie osvedčení a školenie zamestnancov vzhľadom na používanie uvedených systémov. — Článok 14 nariadenia 1/2004. Technická pomoc v poľnohospodárskom sektore. — Náklady, ktoré vznikli pri uskutočňovaní auditov, analýzy riadenia, životaschopnosti a investícií, prieskumov trhu

Príslušný(-é) sektor(-y) : Poľnohospodársky sektor všeobecne

Názov a adresa orgánu poskytujúceho pomoc : Pomoc poskytuje Vláda autonómnej oblasti Kastília a León (Junta de Castilla y León) a spravovať ju bude Dirección General de Industrialización y Modernización Agraria de la Consejería de Agricultura y Ganadería.

C/ Rigoberto Cortejoso, 14 – E-47014 Valladolid (Španielsko)

Internetová stránka : Plné znenie programu pomoci sa uverejní na internetovej stránke vlády autonómnej oblasti Kastília a León (Junta de Castilla y León) http://www.jcyl.es/agrocomercializacion

Ďalšie informácie : Riadenie pomoci bude podliehať vyhláške a musí byť v súlade s článkom 18 nariadenia o kumulácii

Číslo pomoci: XA 55/05

Členský štát: Poľsko

Región: Opolskie Voivodship (NTS – 2.16)

Názov schémy štátnej pomoci alebo názov spoločnosti prijímajúcej individuálnu pomoc: Przedsiębiorstwo Produkcyjno-Handlowe „Ferma-Pol“ Sp. z o. o. w Zalesiu, PL-46-146 Domaszowice (individuálna pomoc)

Právny základ: Ustawa z dnia 27 kwietnia 2001 r. Prawo ochrony środowiska (Dz.U. nr 62, poz. 627, z późn. zm.) — art. 405 oraz art. 411 ust. 10

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Pomoc je poskytnutá formou zvýhodnenej pôžičky v nominálnej hodnote 500 000 PLN. Pôžička sa poskytne do januára 2006. K splateniu pôžičky dôjde v období od januára 2006 do novembra 2010. Hrubá hodnota pomoci predstavuje 42 770,54 PLN

Maximálna intenzita pomoci: Hrubá intenzita pomoci je 6,66 %

Dátum implementácie: Po doručení súhlasu, vo forme oznámenia, spolu s identifikačným číslom potvrdzujúcim prevzatie súhrnných informácií o udelenej individuálnej pomoci Komisiou

Trvanie schémy individuálnej pomoci: Približne od júla 2005 do novembra 2010

Účel pomoci: Individuálna pomoc bude poskytnutá na investície do strediska chovu dobytka na účely dodržiavania noriem ochrany prirodzeného prostredia a zlepšenia hygienických podmienok či starostlivosti o dobytok. Investícia sa použije na odstránenie nebezpečnej strešnej krytiny obsahujúcej azbest a na jej nahradenie novou krytinou, ktorá tento materiál neobsahuje.

K tomuto kroku je nutné pristúpiť najmä v dôsledku rozhodnutia stavebného inšpektora okresu Namysłowski z 2. júla 2004, ktorým sa spoločnosti „FERMA-POL“ v obci Zalesie nariaďuje odstrániť zo svojich budov materiál obsahujúci azbest. V rozhodnutí sa uvádza, že poškodenie eternitových panelov môže viesť k uvoľňovaniu azbestových vlákien do ovzdušia a spôsobiť tak ohrozenia zdravia ľudí, životného prostredia a v tomto prípade i domáceho dobytka.

Vystavenie sa účinkom azbestu prináša so sebou riziko vzniku chorôb dýchacieho systému, akými sú napr. azbestóza, rakovina pľúc či poškodenie pohrudnice; čo potvrdzuje výskum uskutočňovaný od sedemdesiatych rokov. Odborníci európskeho spoločenstva vypracovali v roku 1977 správu týkajúcu sa ohrozenia verejného zdravia v dôsledku vystavenia sa účinkom azbestového prachu a potvrdili jeho patogenické účinky.

Investícia navyše spadá do Programu odstraňovania azbestu a výrobkov obsahujúcich azbest, ktoré sa používajú na území Poľska, prijatého poľskou ministerskou radou 14. mája 2002, ktorého cieľom je okrem iného odstrániť z Poľska azbest a výrobky obsahujúce azbest, ktoré sa používajú už niekoľko rokov.

Pomoc bude poskytnutá podľa článku 4 nariadenia (ES) č. 1/2004 na investície do strediska chovu dobytka. Oprávnené náklady budú zahrňovať investičné náklady na skvalitnenie nehnuteľnosti

Príslušný(-é) sektor(-y) hospodárstva: Pomoc je poskytnutá podnikom pôsobiacim v sektore poľnohospodárstva v odvetví živočíšnej výroby

Názov a adresa orgánu poskytujúceho pomoc: Pomoc je poskytnutá z prostriedkov národného fondu ochrany životného prostredia a vodného hospodárstva, Narodowy Fundusz Ochrony Środowiska i Gospodarki Wodnej, ul. Konstruktorska 3A, PL-02-673 Varšava, prostredníctvom banky na ochranu životného prostredia, Bank Ochrony Środowiska, Al. Jana Pawła II 12, PL-00-950 Varšava

Internetová stránka: http://www.bosbank.pl/i.php?i=421

Ďalšie informácie:

— Výška hrubej pomoci (hrubá intenzita pomoci) sa vypočítala v súlade s definíciami uvedenými v článku 2 ods. 5 nariadenia Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov. Je vyjadrená ako percento ekvivalentu hrubej hotovostnej finančnej pomoci nákladov oprávnených na pomoc.

— Ekvivalent hrubej hotovostnej finančnej pomoci vyplývajúci zo zvýhodnenej pôžičky sa vypočítal v súlade s postupom stanoveným v bode 3 prílohy I k usmerneniam o národnej regionálnej pomoci (Ú. v. ES C 74, 10.3.1998, s. 9) s tým rozdielom, že daň z príjmov nebola zohľadnená. Ekvivalent hrubej hotovostnej finančnej pomoci predstavuje 42 770,54 PLN.

— Náklady oprávnené na pomoc predstavujú 642 183,67 PLN.

— Hrubá pomoc= 42 770,54 PLN/642 183,67 PLN = 6,66 %

Číslo pomoci: XA 59/05

Členský štát: Spojené kráľovstvo

Región: Anglicko

Názov schémy pomoci alebo názov spoločnosti prijímajúcej individuálnu pomoc: Program poľnohospodárskych činností (Anglicko) 2005-06

Právny základ: Schéma pomoci sa nezakladá na zákone. The Agriculture Act 1986 (section 1) poskytuje právny základ pre poskytovanie poradenstva vládou v súvislosti s akoukoľvek poľnohospodárskou činnosťou

Ročné výdavky plánované v rámci schémy pomoci: 1 000 000 GBP

Maximálna intenzita pomoci: Intenzita pomoci je 100 %

Dátum implementácie: Prvé stretnutia sa uskutočnia 12. septembra 2005 alebo po tomto dátume

Trvanie schémy alebo individuálnej pomoci: Schéma bude prístupná pre všetkých nových účastníkov. Činnosti financované z tejto schémy sa uskutočnia po 12. septembri 2005 až do 31. marca 2006. Program sa skončí 31. marca 2006

Účel pomoci: Rozvoj sektora. Program je určený pre aktívnych poľnohospodárov. Účelom programu pozostávajúceho zo sérií konferencií, workshopov a seminárov je pomôcť poľnohospodárom porozumieť súčasným otázkam, ktoré môžu ovplyvniť ich podnikateľskú činnosť ako napríklad reforma SPP, poľnohospodárstvo šetrné k vodným zdrojom a zavedenie nových systémov pre environmentálny dohľad. Zvýši sa tým profesionálnosť v sektore.

Pomoc sa bude vyplácať v súlade s článkom 14 nariadenia 1/2004 a oprávnenými nákladmi budú náklady na organizáciu a poskytovanie programov školenia

Príslušný(-é) sektor(-y): Schéma sa vzťahuje na podniky aktívne len vo výrobe poľnohospodárskych produktov. Schéma je otvorená podnikom, ktoré vyrábajú akýkoľvek typ poľnohospodárskeho produktu

Názov a adresa orgánu poskytujúceho pomoc:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road London SW1P 2JR United Kingdom

Internetová stránka: www.defra.gov.uk/farm/state-aid/setup/exist-exempt.htm. Kliknite na „Farming Activities Programme (England) 2005-06“ Prípadne môžete prejsť priamo na stránku http://defraweb/farm/state-aid/setup/schemes/farmingactivities-0506.pdf

Číslo pomoci: XA 60/05

Členský štát: Taliansko

Región: Sardínia

Názov programu pomoci: Zákon 1329/65 „Sabatini“ – úľavy na nákup alebo finančný prenájom nových výrobných zariadení a nástrojov v sektore poľnohospodárstva

Právny základ: Legge 28 novembre 1965 n. 1329.

Legge regionale 29 novembre 2002 n. 22.

Deliberazione della Giunta Regionale n. 27/7 del 21.6.2005 relativa alle Direttive di attuazione dei benefici di cui alla Legge 1329/65.

Decreto dell'Assessore dell'Agricoltura n. 801/2005 del 4 agosto 2005.

Ročné výdavky plánované v rámci programu pomoci: Rozpočet 5 472 000 EUR

Maximálna intenzita pomoci: Úrokové zvýhodnenie, ktoré zodpovedá rozdielu medzi čistým ziskom diskontnej operácie vypočítané na základe európskej referenčnej sadzby a zníženej sadzby, ktorá je platná ku dňu priznania zľavy.

V prípade firiem, ktoré pôsobia v znevýhodnených oblastiach (články 18 až 20 nar. 1257/99), maximálna intenzita pomoci nemôže presiahnuť hranicu 50 % oprávnených nákladov.

V prípade firiem, ktoré nepôsobia v znevýhodnených oblastiach, maximálna intenzita pomoci nemôže presiahnuť hranicu 40 % oprávnených nákladov.

V prípade mladých poľnohospodárov, ktorí podnikajú najviac päť rokov, intenzita pomoci nemôže presiahnuť 60 % oprávnených investícií v znevýhodnených oblastiach a 50 % v nie znevýhodnených oblastiach

Dátum implementácie: Od oznámenia pomoci v režime vyňatia

Trvanie programu pomoci:

Účel pomoci: Pomoc zjednodušuje nákup alebo finančný prenájom nových výrobných zariadení a nástrojov z továrne za celkovú sumu prevyšujúcu 4 000 EUR. Náklady na montáž, preskúšanie, dopravu a balenie sú oprávnené do výšky 15 % ceny stroja

Oprávnené investície musia sledovať jeden z týchto zámerov:

zníženie výrobných nákladov;

zlepšenie a konverzia výroby;

zvýšenie kvality;

ochrana a zlepšenie prírodného prostredia, hygienických podmienok a životných podmienok zvierat;

podpora rozšírenia poľnohospodárskych činností.

Pomoc spadá do pôsobnosti článku 4 nariadenia Európskej komisie (ES) č. 1/2004 z 23. decembra 2003 uverejneného v Ú. v. EÚ L 1/1 z 3. januára 2004

Príslušný(-é) sektor(-y) hospodárstva: MSP pôsobiaci v sektore výroby poľnohospodárskych produktov

Názov a adresa orgánu poskytujúceho pomoc:

Regione Autonoma della Sardegna Assessorato dell'Agricoltura e Riforma Agro-Pastorale Via Mario Siddi n. 4, I-09126 Cagliari

Internetová stránka: www.regione.sardegna.it

Číslo pomoci: XA 61/05

Členský štát: Spojené kráľovstvo

Región: Anglicko

Názov programu pomoci alebo názov spoločnosti prijímajúcej individuálnu pomoc: Farm Business Advice Service – Knowing Your Options (Poradenská služba pre podnikanie v poľnohospodárstve – poznaj svoje možnosti)

Právny základ: Táto služba sa nezakladá na zákone. The Agriculture Act 1986 (section 1) poskytuje právny základ vláde na poskytovanie poradenstva v súvislosti s akoukoľvek poľnohospodárskou činnosťou

Plánované výdavky v rámci programu pomoci: Plánované financovanie tohto programu sa uskutočňuje do celkovej výšky 8 miliónov GBP na roky 2005/06 a 2006/07 takto:

2005/2006 – 3 500 000 GBP

2006/2007 – 4 500 000 GBP

Maximálna intenzita pomoci: Intenzita pomoci je 100 %

Dátum implementácie:

Trvanie programu alebo individuálnej pomoci: Program sa uzatvára 31. marca 2007. Pomoc sa bude vyplácať do 30. apríla 2007

Účel pomoci: Rozvoj sektora. Účelom tejto novej služby je poskytovať poradenstvo a školenia, ktoré by pomohli poľnohospodárom porozumieť vplyvu režimu jednotnej platby na ich podnikanie. Bude podporovať poľnohospodárov v tom, aby premýšľali o svojich možnostiach ako reštrukturalizácia, diverzifikácia, spolupráca alebo rozvoj stratégie výstupu z priemyslu. Preto sú poplatky za konzultácie a náklady týkajúce sa vzdelávania a školenia poľnohospodárov a poľnohospodárskych robotníkov oprávnenými nákladmi v súlade s článkom 14 nariadenia (ES) č. 1/2004

Príslušné sektory hospodárstva: Program je prístupný pre všetky podniky aktívne vo výrobe poľnohospodárskych výrobkov, ktoré sú zaregistrované do režimu jednotnej platby v Anglicku. Poradenstvo však môže zahŕňať diverzifikáciu na činnosti súvisiace so spracúvaním a odbytom, ako aj výrobou. Všetky podsektory sú oprávnené

Názov a adresa orgánu poskytujúceho pomoc:

Department for Environment, Food and Rural Affairs: Rural Development Service Ergon House Horseferry Road London SW1P 2AL United Kingdom

Internetová stránka: www.defra.gov.uk/farm/state-aid/setup/exist-exempt.htm. Kliknite na „Farm Business Advice Service – Knowing Your Options“. Prípadne môžete prejsť priamo na stránku www.defra.gov.uk/farm/state-aid/setup/schemes/farmbusinessadvice.pdf

Ďalšie informácie: Reštrukturalizovaný „Farm Business Advice Service“ bude pracovať od 26. septembra 2005. Bude poskytovať bezplatné poradenstvo poľnohospodárskym podnikom s cieľom umožniť im zváženie možností, ktoré sa im ponúkajú po zavedení režimu jednotnej platby v januári 2005. Táto nová služba nahradí bývalú trojdňovú Poradenskú službu pre poľnohospodárske podnikanie (pomoc č. XA 7/04), ktorá ukončila svoju činnosť 31. marca 2005.

Tieto služby budú poskytovať tri spoločnosti pôsobiace v celom Anglicku. Tieto spoločnosti sa vyberali prostredníctvom výberového konania v súlade s článkom 14 ods. 5 nariadenia č. 1/2004

Číslo pomoci: XA 62/05

Členský štát: Holandsko

Región: Provincie Limburg, Severné Brabantsko, Utrecht, Gelderland a Overijssel

Názov schémy pomoci:

Limburg:

Algemene subsidieverordening 2004; Subsidieregels Project Verplaatsing Intensieve Veehouderijen Noord- en Midden-Limburg; Beleidsregels Project Verplaatsing Intensieve Veehouderijen Noord- en Midden-Limburg

Noord-Brabant:

Verordening subsidies kwaliteits- en structuurverbetering Landelijk Gebied provincie Noord-Brabant 2001; Subsidieregeling Verplaatsingskosten Veehouderij 2005

Utrecht:

Subsidieverordening verplaatsing intensieve veehouderij provincie Utrecht 2005

Gelderland:

Subsidieregeling Verplaatsing intensieve veehouderijen Gelderland

Overijssel:

Uitvoeringsbesluit Subsidies Overijssel; Beleidsregel Verplaatsing intensieve veehouderijen Overijssel 2005

Právny základ: Artikel 105 juncto artikel 145 Provinciewet, alsmede artikel 158 Provinciewet

Ročné výdavky plánované v rámci schémy pomoci v miliónoch EUR:

2005 2006 2007 2008 – 2012 (1) Celkom (1) Limburg 0 0,225 3,415 3,96 7,7 Severné Brabantsko 12,5 13 13 2 40,5 Utrecht 0 0 0 1,6 1,6 Gelderland 1 1 3 8 13 Overijssel 0 1,17 0 5,73 6,9 Ministerstvo poľnohospodárstva, prírody a kvality potravín 1,5 18,23 2,25 (1) 71,22 93,2

Maximálna intenzita pomoci: V rámci ustanovenom v článku 6 odsek 1 a 2 nariadenia Komisie (ES) č. 1/2004 je pomoc pridelená vo forme:

Dátum implementácie: Implementácia sa začne po uverejnení v Úradnom vestníku európskej únie podľa článku 19 odsek 1 nariadenia Komisie (ES) č. 1/2004

Trvanie schémy: Od septembra 2005 do septembra 2012 vrátane

Účel pomoci: Premiestnenie vo verejnom záujme, ktoré sa týka hospodárskych budov, v ktorých sa uskutočňuje intenzívna živočíšna výroba. Pomoc sa vzťahuje na perspektívny intenzívny chov hospodárskych zvierat (malé a stredné podniky), ktoré sa nachádzajú v oblastiach extenzifikácie. Tieto oblasti sú územne ohraničené časti rekonštruovaných oblastí, ktoré sú v zmysle zákona o rekonštrukcii (Reconstructiewet) určené na zachovanie prírody a v ktorých je expanzia, opätovné založenie alebo nové zakladanie intenzívnej živočíšnej výroby nemožné

Príslušný(-é) sektor(-y) hospodárstva: Na prijatie pomoci sú oprávnené podniky s intenzívnym chovom hospodárskych zvierat (malé a stredné podniky), ktoré sa nachádzajú v oblastiach extenzifikácie.

Pomoc sa prideľuje v rámci ustanovenom v článku 6 odsek 1 a 2 nariadenia Komisie (ES) č. 1/2004

Názov a adresa orgánu poskytujúceho pomoc:

Provincie Limburg Limburglaan 10 Postbus 5700 6202 MA Maastricht Nederland

Provincie Noord-Brabant Brabantlaan 1 Postbus 90151 5200 MC 's-Hertogenbosch Nederland

Provincie Utrecht Pythagoraslaan 101 Postbus 80300 3508 TH Utrecht Nederland

Provincie Gelderland Markt 11 Postbus 9090 6800 GX Arnhem Nederland

Provincie Overijssel Luttenbergstraat 2 Postbus 10078 8000 GB Zwolle Nederland

Internetová stránka: www.limburg.nl

www.brabant.nl

www.provincie-utrecht.nl

www.gelderland.nl

www.overijssel.nl

Číslo pomoci: XA 64/05

Členský štát: Španielske kráľovstvo

Región: Comunidad Autónoma de la Región de Murcia

Názov programu pomoci alebo názov spoločnosti prijímajúcej individuálnu pomoc: Pomoc podnikom za účelom realizácie a prevádzky projektov na zariadenia na využívanie obnoviteľných zdrojov energie na rozpočtový rok 2005

Právny základ: Orden de 28 de julio de 2005, de la Consejería de Industria y Medio Ambiente, de modificación de la Orden de 20 de enero de 2005 de la Consejería de Economía, Industria e Innovación, publicada en el BORM no 23 de 29 de enero de 2005, por la que se regulan las bases y la convocatoria de ayudas a empresas y a familias e instituciones sin fines de lucro, con destino a la ejecución y explotación de proyectos de instalaciones de aprovechamiento de recursos energéticos renovables, para el ejercicio 2005

Ročné výdavky plánované v rámci programu pomoci alebo celková čiastka individuálnej pomoci poskytnutej spoločnosti: Pre podniky: 400 000 EUR

Maximálna intenzita pomoci: 40 % hrubej čiastky pomoci na oprávnené náklady

Dátum implementácie: Hneď po uverejnení tejto vyhlášky v Boletín Oficial de la Región de Murcia (Úradný vestník regiónu Murcia)

Trvanie programu alebo individuálnej pomoci: December 2005

Účel pomoci:

— Udelenie pomoci na rok 2005 podnikom (MSP) za účelom realizácie a prevádzky projektov na zariadenia na využívanie obnoviteľných zdrojov energie na rozpočtový rok 2005, ktoré sa nachádzajú na území regiónu Murcia.

— Poskytnúť malým a stredným podnikom uvedeného regiónu, ktoré pôsobia v oblasti výroby, spracovania a odbytu poľnohospodárskych výrobkov, pomoc za účelom realizácie a prevádzky projektov na zariadenia na využívanie obnoviteľných zdrojov energie na rozpočtový rok 2005, ako sa uvádza vo vyhláške z 20. januára 2005 ministerstva hospodárstva, priemyslu a inovácií uverejnenej v Boletín Oficial de la Región de Murcia č. 23 z 29. januára 2005 (je v súlade s podmienkami nariadenia č. 70/2001).

— Pomoc je v súlade s článkom 4 nariadenia Komisie (ES) č. 1/2004 a oprávnené náklady, na ktoré sa vzťahuje program, sú takéto: 1. Za oprávnené náklady sa považuje tá časť investície, ktorá zodpovedá hmotnému majetku (stavby, vybavenie, montáž a zariadenia) a ktorá je potrebná na dosiahnutie stanovených cieľov. 2. Za oprávnené sa nepovažujú tieto zložky: a) DPH zaplatená nadobudnutím statkov alebo služieb a všeobecne akékoľvek dane alebo poplatky, ktoré platí žiadateľ. b) Informačné zdroje, ktoré sa nepriamo týkajú daného účelu žiadosti. c) Investície do použitého vybavenia. d) Výdavky na nadobudnutie alebo prenájom pozemkov. e) Prípadné honoráre za projekt. f) Výdavky, ktoré nie sú jasne vymedzené alebo nie sú na účely využívania obnoviteľnej energie. g) Investície do zariadení prijímajúcich využitú obnoviteľnú energiu

Príslušný(-é) sektor(-y) hospodárstva: Sektor spracovania a odbytu poľnohospodárskych výrobkov

Názov a adresa orgánu poskytujúceho pomoc:

Comunidad Autónoma de la Región de Murcia Consejería de Industria y Medio Ambiente C/San Lorenzo, no 6 E-30071 Murcia

Internetová stránka: www.carm.es (Consejería de Industria y Medio Ambiente/ Ayudas y subvenciones:

http://www.carm.es/ceii/subv_detalle_ini.asp?S=TODOS).

Číslo pomoci: XA 66/05

Členský štát: Spojené kráľovstvo

Región: Wales

Názov programu pomoci: Projekt na podporu poľnohospodárskych činností šetrných voči povodiam vo Walese

Právny základ: Agriculture Act 1986 (Section 1(1)(C) to be read in conjunction with Government of Wales Act 1998 (Sections 40 and 85))

Ročné výdavky plánované v rámci programu pomoci: Plánované ročné výdavky (v tisícoch GBP):

Maximálna intenzita pomoci: Program pozostáva z dvoch opatrení

Dátum implementácie:

Trvanie programu: Pomoc sa bude udeľovať do 31. marca 2007. Konečný termín záverečných platieb v rámci schémy je 30. jún 2007

Účel pomoci:

Ochrana životného prostredia.

Národné zhromaždenie Walesu vytvorí a spustí projekt na podporu poľnohospodárskych činností šetrných voči povodiam s cieľom ochrany vodného prostredia. Projekt bude prebiehať v dvoch oblastiach pokrývajúcich 80 fariem.

Projekt zahŕňa poradenstvo pri identifikácii možných rizík znečistenia a požiadavkách na zmiernenie ich dosahu. Táto pomoc sa udelí v súlade s článkom 14 nariadenia č. 1/2004. Za oprávnené výdavky sa považujú poradenské služby.

Granty sú určené aj na oprávnené výstavbové práce, ktoré zlepšia vodné prostredie. Táto pomoc sa udelí v súlade s článkom 4 nariadenia č. 1/2004. Za oprávnené výdavky sa považujú:

— výstavba, nadobudnutie alebo rekonštrukcia nehnuteľného majetku

— a kúpa alebo lízing nových strojov a zariadení vrátane počítačových programov až do výšky ich trhovej ceny. Ďalšie náklady spojené s lízingovou zmluvou (daň, marža lízingovej spoločnosti, úroky z prefinancovania, prevádzkové náklady, náklady na poistné) sa za oprávnené výdavky nepovažujú.

Uvedené položky sa považujú za oprávnené výdavky iba v prípade, že zreteľne znížia riziká znečistenia. Výdavky na stroje z druhej ruky nie sú oprávnené

Príslušné sektory: Program je zameraný na zmiernenie dosahu poľnohospodárskej výroby na vodné prostredie. Pomoc v rámci dvoch projektových oblastí bude dostupná pre všetky životaschopné poľnohospodárske združenia bez ohľadu na druh podniku.

Prvou oblasťou je chov hospodárskych zvierat (najmä hovädzieho dobytka a oviec) na vysočinách. Druhou oblasťou je oblasť nížin, kde prevažujú mliečna výroba a chov hospodárskych zvierat (hovädzieho dobytka a oviec)

Názov a adresa orgánu poskytujúceho pomoc:

National Assembly for Wales Cathays Park (CP2) Cardiff CF10 3NQ United Kingdom

Internetová stránka: www.defra.gov.uk/farm/state-aid/setup/exist-exempt.htm. Kliknite na „Wales Catchment Sensitive Farming Project“. Prípadne môžete ísť priamo na:

http://defraweb/farm/state-aid/setup/schemes/walescatchment.pdf (verzia v angličtine) or http://defraweb/farm/state-aid/setup/schemes/walescatchment-welsh.pdf (verzia vo waleštine)

Ďalšie informácie: Žiadosť o prefinancovanie časti projektu z fondov cieľa 1 bola podaná v rámci cieľa 1 priority 5 opatrenia 7.

Podpísané a datované v mene ministerstva pre životné prostredie, potraviny a vidiek (príslušný orgán Spojeného kráľovstva).

Stephen Anderson

Agricultural State Aid Team Leader

Defra

8E9 Millbank

17 Smith Square

London

SW1P 3JR

United Kingdom

Číslo pomoci: XA 68/05

Členský štát: Holandsko

Región: Neuvádza sa

Názov schémy štátnej pomoci alebo názov spoločnosti prijímajúcej individuálnu pomoc: Podpora od Hoofdbedrijfschap Agrarische Groothandel (Obchodná rada pre poľnohospodársky veľkoobchod) pre veľkoobchod v odvetví zeleniny a ovocia v Holandsku

Právny základ: Heffingsverordening groenten en fruit 2004, Verordening heffing groenten en fruit 2005 alsmede hun jaarlijkse rechtsopvolgers, welke heffingsverordeningen hun wettelijke basis vinden in artikel 126 van de Wet op de bedrijfsorganisatie

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Hoofdbedrijfschap Agrarische Groothandel má rozpočet 100 000 EUR na technickú pomoc pre veľkoobchodníkov so zeleninou a ovocím v Holandsku

Maximálna intenzita pomoci: 100 000 EUR

Dátum implementácie: Po schválení vnútroštátneho právneho predpisu o odvodoch (pozri Právny základ), ktoré sa uskutoční po uplynutí 10 pracovných dní ustanovených nariadením (ES) č. 1/2004

Trvanie schémy štátnej pomoci alebo individuálnej pomoci: Vzhľadom na neustálu potrebu aktualizovaných informácií sa technická pomoc poskytuje počas neobmedzeného obdobia

Účel pomoci: Podpora má za cieľ zvýšiť konkurencieschopnosť veľkoobchodníkov v odvetví zeleniny a ovocia prostredníctvom poskytovania všeobecne využiteľných znalostí a informácií, ktoré si samotné podniky vzhľadom na svoju obmedzenú veľkosť nie sú schopné zaistiť. Týka sa technickej pomoci v zmysle článku 14 nariadenia (ES) č. 1/2004

Príslušný(-é) sektor(-y) hospodárstva: Schéma štátnej pomoci sa uplatňuje na veľkoobchodníkov s ovocím a zeleninou, t. j. na uvádzanie poľnohospodárskych produktov na trh, a to hlavne ovocia a zeleniny bez ohľadu na ich pôvod

Názov a adresa orgánu poskytujúceho pomoc: Hoofdbedrijfschap Agrarische Groothandel; adres: Postbus 1012, 1430 BA Aalsmeer, Nederland

Internetová stránka: www.hbag.nl en www.hbaggroenten.nl

(1) Maximálna výška čiastok, ktoré sú zahrnuté do rozpočtov alebo o ktorých sa predpokladá, že budú zahrnuté do rozpočtov.